หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
28 ก.ค. 2558

PT แนวรับ 10.10 บาท แนวต้าน 11.70 บาท
ประเด็นวิเคราะห์:
– PT หลังจากสามารถ Breakout แนว Downtrend Line ที่บริเวณ 10.00 บาท ขึ้นได้ ก็เริ่มที่จะติดเครื่องขึ้นต่อเนื่อง โดยเฉพาะราคาวานนี้ที่ปรับเพิ่มขึ้นจนถึง 11.70 บาท แม้ช่วงท้ายราคาจะโดนปิดกดต่ำลงมา 10.70 บาท แต่การที่ราคายังคงยืนปิดในแดนบวกได้ สวนทางกับตลาดที่ปรับลดลงถึง 1.78% ก็ถือว่าทำได้เยี่ยมแล้ว
– การปรับเพิ่มขึ้นของ PT ทำให้ MACD ล่าสุดเริ่มส่งสัญญาณบวกเกิดขึ้นจากการตัดแกน 0 ขึ้นมาได้เป็นครั้งแรกตั้งแต่เดือนมี.ค. ที่ผ่านมา (MACD ตัดแกน 0 ขึ้นได้ หมายถึง การที่ราคาเฉลี่ยระยะสั้น (EMA 12 วัน) เริ่มพลิกกลับอยู่เหนือราคาเฉลี่ยระยะยาว (EMA 26 วัน)) ซึ่งสะท้อนได้ Momentum ขาขึ้นในระยะสั้นของ PT ที่กำลังเกิดขึ้น โดยมอง PT ไม่น่าจะจอดแค่ระดับปัจจุบันที่ 10.70 บาท แต่มีโอกาสเตรียมกลับขึ้นต่อ เพื่อทดสอบแนวต้าน 11.70 บาท ได้อีกครั้ง
– ซื้อ โดยมีเป้าหมายทำกำไรที่ 11.70 บาท และตั้งจุดตัดขาดทุนที่ 10.10 บาท